﻿ iiimiin iimitii itimi iiini ini iiiiiiiuiiiiii PREMIERE iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiuf PĂDUREA ÎMPIETRITĂ de R Sherwood la Teatrul Muncitoresc C F R * CLIPE DE VTAJĂ de W Soroyan la Teatrul „Lucia Sturdza Bulandra"** Mi se pare firesc că — în dorinţa de a-şi îmbogăţi repertoriul cu iucrări aparţinînd dramaturgiei progresiste universale — teatrele noastre nu se îndreaptă numai spre creaţia ultimilor ani, ci explorează cu sîrg materialul dramatic al unei epoci ceva mai îndepărtate, mai precis, cea dintre cele două războaie mondiale Lucrul e demn de luat în seamă mai ales cînd e vorba de drama- turgia americană, în care divorţul dintre cele două epoci este evident, în bună măsură în favoarea celei precedente într-un interviu acordat revistei „Le Theâtre dans le Monde" acum doi ani, cunoscutul dramaturg Arthur Miller definea epoca de după ultimul război mondial a dramaturgiei americane, în contrast cu epoca precedentâ, în care poziţia generală de critică socială a dramaturgilor era limpede şi precisă, drept „epoca indefinisabilului", caracterizînd astfel lumea de idei a noii perioade: „E lumea crudă a unui romantism nevrozat, în care viaţa cotidiană este un război al fiecăruia cu sine însuşi Toate conflictele tind să se transforme în conflicte sexuale Şi, din această pricină, decorul devine din ce în ce mai puţin realist " Bineînţeles, în acest „teatru al negurilor", operele lui Miller reprezintă paşi hotărîţi spre lumina zilei, pentru care însuşi autorul Morţii comis-voia- jorului pledează în interviul amintit Şi asemenea puncte luminoase mai există, chiar dacă ele sînt adesea umbrite sau învăluite în ceţurile sexualităţii (Tennessee Williams), sau ale unui sentimentalism dulceag (William Gibson) Din punct de vedere al investigaţiei psihologice, al explorării adîncurilor tulburi ale sufletului omenesc, al impulsurilor şi reacţiilor sale cele mai subtile, această dramaturgie are merite incontestabile Dar lipsa legăturii fertilizante cu solul bogat al realităţii sociale ameninţă să o ducă spre im- pasul sterihtăţii, în măsura în care ea nu-şi va regăsi drumul spre viaţă, spre conştiinţa omului contemporan în schimb, dramaturgia americană dintre cele două războaie mondiale se caracterizează, în liniile ei generale, tocmai prin legătura ei solidă şi sub- * Regia : Geta VLad Scenografia : Sanda Muşatescu Distribuţia : S Mihăilescu-Brăila (Bunicul Maple), Silviu Stănculescu (Boze Hertzlinger), Simion Negrilă (Primul instalator de telegraf), Stelian Mihăilescu (Al doilea instalator de telegraf), Titu Vedea (Jason Maple), Mariana Mihuţ (Gaby Maple), Ioana Oancea (Paula), Iulian Necşulescu (Alan Squire) Gh Dumbrăveanu (Herb), Ion Pascu (Domnul Chlsholm), Dina Mihalcea $i Graţiela Albini (Doamna Edith Chisholm), Mircea Dumitru (Josef), Traian Stănescu (Jackie), Colea Răutu (Duke Mantee), Sebastian Radovici (Ruby), Al Azoiţei (Pyles), Petre Laurenţiu (Un co- mandant din Legiunea americană), Eugen Ionescu (Un membru al Legiunii americane), Sabin Făgărăşanu (Şeriful) *» Regia : Liviu Ciulei Decoruri : Giulio Tincu Costume : Ioana Gărdescu Distribuţia : Liviu Ciulei (Joe), Sandu Sticlaru şi Dan Damian (Tom) , Gina Patrichi (Kitty Duval), Petre Gheorghiu (Nick), Dumitru Onofrei (Arabul), Dorin Dron (Harry), Dumitru Furdui (Dudley R Bostwick), Dumitru Dumitru (Willie), Gh Novac (Un beţiv), Corina Constantinescu şi Geta Mărutză (Mary), Ana Negreanu (Lorene), Aurelia Sorescu (Elsie), Gh Oprina (Krupp), Fory Etterle (Kit Carson), Mircea Albulescu (Mc Carthy), Nicolae Mavrodin (Blick), Beatrice Biega (O fată), Mihaela Juvara (Altă fată), Mimi Enăceanu (O doamnă), Vasile Florescu şi Mircea Başta (Un domn), Niculiţă Teodoru (Wesley), Ioana Cocea (Mama), Vasile Boghiţă (Un marinar), Petre Popescu (Alt marinar), Traian Petruţ (Un agent), Traian Marinescu (Alt agent), Petre Caracaleanu (Un vînzător de ziare), Marius Busulescu (Sam) 16 www cimec rostanţială cu realitatea, ceea ce-i dă valoarea unei expresii pregnante, chiar dacă nu totdeauna limpezi, a conştiinţei sociale a epocii Faptul se evidenţiază îndeosebi dacă urmărim evoluţia dramaturgiei de la primul la cel de-al doilea deceniu al acestei epoci, cuprinsă între două cataclisme mondiale şi ruptă în două de cutremurul crizei economice din 1929—1933 Dominată de excepţionala personalitate a lui O'Neill, „titan al haosulu'' şi în acelaşi timp „adevărat seismograf al ideilor, punctelor de vedere şi impulsurilor epocii noi" ( John Gassner), dramaturgia Americii e departe de a-şi epuiza prin el potenţialul creator Comerţul de idei cu Europa, inten- sificat îndeosebi după primul război mondial, a înlesnit contactul cu ideile şi modalităţile artistice ale dramaturgiei lui Ibsen, Cehov, Bernard Shaw, Tolstoi, Strindberg, Werfel — autori de tendinţe şi tonalităţi diverse, pe care creatorii încă tînărului teatru american le-au asimilat şi le-au încorporat propriilor lor concepţii şi necesităţi spirituale Epoca însăşi — cu contradicţiile ei ascuţite de dezastrul crizei economice, cu milioanele de şomeri înfometaţi şi cu goana anarhică după profituri, cu ecourile forţei destructive crescînde a fascismului, cu ameninţarea surdă a unui nou război mondial — le-a oferit substanţa vie a dramelor şi comediilor lor Era firesc ca, în aceste condiţii, intelectualii — şi în primul rînd dramaturgii, cei mai nemijlocit legaţi de realitatea imediată, prin publicul larg şi divers al sălilor de teatru — să caute explicaţii şi soluţii Era firesc ca mulţi dintre ei să se apropie de jdeologia marxistă, să caute să descifreze sensul adînc al haosului aparent care-i înconjura şi să găsească soluţia în lupta unită a maselor de asupriţi împotriva deţinătorilor de capital, după exemplul viu al revoluţiei socialiste din Rusia, ale cărei ecouri se propagau cu putere de convingere Grupările de teatru necomercial, care au luat naştere tocmai în această perioadă, ca un reflex al situaţiei create de criza economică — The proletarian Theatre Union, The Group Theatre şi asociaţia denumită The Federal Theatre —, favorizau tocmai această orientare progresistă a dramaturgiei, în care au existat desigur şi multe exagerări sociologiste, mult schematism şi didacti- cism, dar care a dat la iveală opere de o incontestabilă valoare, ale unor dramaturgi ca Robert Sherwood, Maxwell Anderson, Elmer Rice, S N Behrman, Lillian Helman, Clifford Odets, William Saroyan şi mulţi alţii Fără îndoială însă că peisajul spiritual al epocii era mult mai complex, curentul de idei generat de filozofia marxistă întretăindu-se cu nenumărate curente ale ideo- logiei burgheze, în care Spengler, Freud şi Nietzsche deţineau primatul, lăsînd o amprentă vizibilă asupra operei multor dramaturgi De aici, limitele şi confuziile întîlnite în multe piese ale acelor ani * * * Roade ale acestei epoci de contradicţii, de fermenţi spirituali comuni şi contrarii, Pădurea împietritâ de Robert Sherwood şi Clipe de viaţâ de William Saroyan dezvăluie afinităţi şi trăsături specifice demne de interes Robert Emmet Sherwood (1896—1955) este, incontestabil, fiul epocii sale înclinaţia sa spre temele istorice, manifestată într-un şir de piese — The Road to Rome (Drumul spre Roma), The queen's Husband (Soţul Reginei), Reunion in Vienna (întrunire la Viena), Abe Lincoln in Illinois şi altele —, nu e decît un mijloc artistic de exprimare a atitudinii dramaturgului faţă de probleme majore ale timpului său Poziţia antirăzboinică reprezintă o axă a întregii sale activităţi şi fermentul creator al multora din piesele sale, ca un ecou al propriei experienţe dureroase pe frontul din Franţa, în timpul primului război mondial în opera sa se reflectă o bună parte din ideo- logia progresistă a epocii, dar nu lipsesc nici influenţele unor curente opuse ca orientare, amestecate într-o ţesătură complexă şi încîlcită Caracteristică pentru aceste contradicţii, ca şi pentru tendinţa sa dominant umanistă, pro- gresistă, este Pâdurea împietrită, prima din seria de piese cuprinse sub titlul generic de „Declinul Occidentului" (The Decline of the West), a cărei idee filozofică o regăsim în Acropolis şi în Idiot's Delight (Bucuria prostului) Construită după rigorile unităţilor clasice, piesa face uz, totodată, de mij- loace teatrale de mare atractivitate pentru un public amestecat, amator de pitoresc şi de senzaţional Definindu-şi piesa drept „prima mea încercare ade- vărată de a scrie o dramă despre ţara mea şi despre vremea mea, de a vorbi deschis", Sherwood a ales calea aceasta, a senzationalului şi a melodramei, î — Teatrul nr 3 17 www cimec ropentru a găsi o audienţă largă ideilor pe care le are de comunicat E lim- pede că mijloacele teatrului de aventuri, corespunzător „western"-ului din cinematografie, în mare vogă în vremea aceea, sînt modalităţi auxiliare, ief- tine, dar abile, pentru vehicularea unui fond de idei scump autorului Simbolistica piesei e destul de simplă, Sherwood avînd grijă să-şi expli- citeze sensurile şi intenţiile E limpede că hanul „B Q Mesa Neagră", aflat la răscrucea unor drumuri pustii, în partea de răsărit a deşertului Arizonei, în care se întîlnesc personajele puţine, dar atît de diverse şi semnificative ale piesei, e o imagine convenţională a Americii anilor 1934—35, aflată la răscrucea tuturor contradicţiilor, în plin marasm şi faliment al vechilor idealuri şi mituri, bîntuită de nelinişti şi întrebări cu privire la viitor întrebările acestea îl chinuiesc pe Alan Squire, intelectualul dezorientat, dez- amăgit de o viaţă fără sens („Căutam ceva în care să pot crede Speram să găsesc ceva pentru care să trăieşti sau să mori"), şi care reprezintă de fapt o întreagă categorie, denumită chiar de el, cu ironie, „homo semiame- ricanus — un specimen al unui veac de răspîntie (spre deosebire de acel „Homo Americanus, din perioada eroică de ascensiune a civilizaţiei americane)" întîlnirea lui Alan Squire cu Gaby — adolescenta de 17 ani, proaspătă şi pură, mai puţin chinuită de întrebări, dar plină de aşteptări, de visuri şi iluzii, dublate de un foarte solid simţ al realităţii şi al proporţiilor — are semnificaţia unei confruntări revelatoare Pentru Alan, „ea e viitorul Este renaşterea vitalităţii, curajului şi aspiraţiilor E toată puterea care a plecat din dumneata" — îi spune el Bunicului, reprezentant al generaţiei de pionieri, „Pâdurea împietritâ" Scenă din spcctacol www cimec rocare au luptat pentru consolidarea şi prosperitatea societăţii americane şi care, rămas credincios acelei epoci romantice, îi caută urmele în poveştile senzaţionale, cu bandiţi şi „desperados" De aceea, moartea voluntară a lui Alan Squire este mai puţin un sacrificiu — sacrifici ceva la care ţii, care are o valoare, un sens, nu o viaţă fără rost, fără stimulente şi satisfacţii, — şi mai mult un act de salvare, un gest de credinţă în posibilitatea regenerării „Eşti singura mea şansă de supravieţuire" îi spune el Gabrielei, exprimînd astfel convingerea optimistă a autorului, destul de imprecisă şi abstractă de altfel, credinţa lui în posibilitatea de revivificare a societăţii prin încredere în om, în tînăra generaţie şi în capacitatea creatoare a acesteia In această Americă a intelectualilor dezabuzaţi şi a bătrînilor obsedaţi de trecutul eroic, omul de acţiune, „ultimul apostol al individualismului neîn- duplecat", care e Duke Mantee, e destinat pieirii, doarece societatea stăpînită de bogătaşi indiferenţi ca Chisholm şi apărată de obtuzitatea gătită în haine pom- poase a membrilor „Legiunii americane" şi a poliţiştilor nu poate tolera încăl- carea legilor ei de fier Şi e caracteristic pentru concepţia lui Sherwood faptul că tocmai pe Duke Mantee, omul scos în afara legii şi a societăţii, îl înzestrează cu trăsăturile unei adînci şi cuceritoare omenii, de la dragostea neţărmurită pentru iubita lui, căreia îi sacrifică libertatea şi viaţa, pînă la respectul pentru omul bătrîn, manifestat în grija lui tandră pentru Bunic în liniile sale mari, simbolistica piesei rămîne viabilă şi, chiar după treizeci de ani, îi transmite spectatorului imaginea unei umanităţi în căutarea unui drum spre lumină — temă care îşi păstrează actualitatea în această www cimec roimaguie, Alan Squire nu ne apare deloc ca un purtător de cuvînt al auto- rului, aşa cum le-a apărut unor critici (vezi John Gassner, în „Masters of the Drama"), şi în nici un caz ca un nou Faust, mîntuit prin sacrificiul făcut din dragoste pentru tînăra Gabriela, cu ajutorul mcfistofelicului Duke Mantee, aşa cum a încercat să interpreteze sensurile acestor personaje Petre Comarnescu, într-un vechi articol publicat în Revista Fundaţiilor Regale, la cîţiva ani după apariţia piesei E adevărat că, în numele autorului, Alan Squire explică simbolul pădurii împietrite („E cimitirul civilizaţiei ce ne-a fugit de sub picioare E lumea ideilor demodate : platonism — patriotism — creştinism — romantism — economia lui Adam Smith — toate, nişte idei moarte în deşert"), în care el însuşi va fi înmormîntat, ca ultim reprezentant al acestei civilizaţii El încearcă să dea şi o explicaţie a răului din lume, crezînd că a găsit-o în atotputernicia naturii asupra omului, a instinctului asupra intelectului, ajungînd să explice chiar şi crima prin „o chestiune de glande" Dacă la acestea adăugăm fatalismul, care pare să-i ghideze paşii spre împlinirea unui destin implacabil („stelele au avut dreptate "), nu e greu să detectăm, în filozofia profesată de Alan Squire, influenţa unor concepţii filozofice în plină circulaţie în epoca lui Sherwood, al căror principal promotor era Spengler, concepţii ce contrazic nu numai filozofia marxistă în general, cunoscută lui Sherwood, ci chiar ideile revoluţionare comunicate de dramaturg la începutul piesei O interpretare contemporană, realistă a Pădurii împietrite nu poate confunda mesajul umanist, de bună-credinţă, al piesei în ansamblu cu fondul de gîndire — desuet şi eronat — al personajului Alan Squire, care justifică şi caracterul confuz şi resemnat, şi destinul de „condamnat" al acestuia După cum nu poate neglija necesitatea de a crea atmosfera specifică pe care piesa o indică, şi care trebuie să participe şi la realizarea acelei imagini chintesenţiale de care vorbeam la început, oferind cadrul organic, funcţional, al desfăşurării unei acţiuni atît de neobişnuite Or, mi se pare că tocmai aici se află două din defectele spectacolului de la Teatrul Muncitoresc C F R , pus în scenă de Geta Vlad Spectacolul se desfăşoară în decorul conceput de Sanda Muşatescu, înfăţişînd o sală de restaurant modern, cu pereţi de un roşu închis şi mobilier strălucitor din metal şi mase plastice, care cu greu ar putea sugera atmosfera unui loc pierdut undeva, acum treizeci de ani, la răscrucea unor drumuri în deşertul Arizonei Un fundal negru, translucid, închide drumul privirii, împiedicînd imaginaţia să-şi ia zborul spre întinderile pitoreşti şi sălbatice ale ţinutului Rostul acestui fundal este de a aduce în scenă, în două momente- cheie ale spectacolului, imaginea concretă a pădurii împietrite, ai cărei copaci fantomatici se profilează prin perdeaua neagră de tul, devenită transparentă printr-un abil joc de lumini (altfel, frumos mînuită, dar ce folos!), fără ca această materializare să contribuie însă la limpezirea sensurilor metaforei prin care Sherwood semnifică decăderea lumii capitaliste, cimitir al valorilor spirituale ale omenirii Concretizat astfel, simbolul acţionează în sens invers, limitîndu-şi semnificaţia la conturul concret al unor copaci încremeniţi La aceasta se adaugă prezenţa în scenă a unei scări metalice, în spirală, al cărei capăt se pierde în podul scenei, şi care îi supune pe interpreţi în mod inutil la exerciţii de acrobaţie în acest decor „frumos" în sine, atmosfera se încheagă greu, iar spec- tacolul îşi caută şovăielnic o axă, pe care nu i-o poate oferi, din păcate interpretarea defectuoasă — atît în concepţie, cît şi în realizare — a rolului lui Alan Squire Tonul declamator, de un patetism desuet, păstrat de la început pînă la sfîrşit de Iulian Necşulescu, expresia lui de superioritate încre- menită, de erou pe soclu, indică intenţia de a înţelege personajul drept un mesager al autorului, un purtător al unor semnificaţii atît de grele încît actorul s-a lăsat copleşit de povara lor, nemaifiind în stare să se manifeste liber, firesc Aerul de „condamnat" pe care dramaturgul i-1 atribuie perso- najului nu poate anula viaţa interioară bogată a acestuia şi nu poate fi exprimat prin fixitate nefirească Din fericire, echilibrul de valori şi sensul real al relaţiilor dintre perso- naje se restabilesc în bună măsură în spectacol datorită interpretării altor personaje S Mihăilescu-Brăila, de pildă, a adăugat sincerităţii şi autenti- cităţii, care în general îi caracterizează jocul, dînd personajelor sale veridi- 20 www cimec rocitate şi forţă de convingere, o tuşă umoristică cu totul specială, în inter- pretarea Bunicului Prin jocul nuanţat şi prezenţa permanent activă a acto- rului, Bunicul nu apare numai ca un reprezentant al unei trecute epoci de eroism, uşor ridicol în evocările sale obsesive şi în admiraţia sa copilărească pentru faptele senzaţionale, ci şi ca un comentator lucid şi hîtru al epocii prezente, de stagnare şi mizerie între Bunic şi Duke Mantee (Colea Răutu) se stabileşte, uşor şi firesc, legătura de simpatie şi înţelegere, căci Bătrînul simte, în banditul din faţa lui, nu un gangster oarecare, ci unul din acei „desperados" ai timpurilor de odinioară, un om care „şi-a luat lumea în cap" din pricina nedreptăţilor şi mizeriei Această legătură se creează prin comunicarea spirituală a celor doi actori, înlesnită de interpretarea lui Colea Răutu, simplă, sobră, corespunzătoare scînteii de caldă umanitate cu care autorul şi-a înzestrat personajul Păcat numai că dicţiunea, neglijată de actor, se răzbună pe alocuri, împiedicînd înţelegerea unor replici Un rol dificil prin complexitatea şi prin ponderea sa în sistemul de imagini şi idei al piesei este acela al Gabrielei, pe care tînăra actriţă Mariana Mihuţ, debutantă, 1-a interpretat într-un mod care anunţă un talent pro- miţător Un aspect fizic plăcut, o mare mobilitate a expresiei, capacitatea de a se mişca dezinvolt în scenă, rezerve mari de sensibilitate, controlate de inteligenţa mereu prezentă, sînt calităţi care au ajutat-o pe tînăra actriţă să-i dea Gabrielei viabilitate, în ciuda unor excese de alintare, salvînd-o de echivoc şi justificînd oscilaţiile acesteia între spiritualitatea rafinată a lui Alan Squire şi senzualitatea frustă a lui Booze în interpretarea lui Booze, pe care Sherwood 1-a conceput ca pe o antiteză a lui Alan Squire, Silviu Stănculescu a căutat să se debaraseze de unele reziduuri ale interpretărilor sale de pînă acum, în majoritate, eroi pozitivi, adoptînd gesturi şi atitudini potrivite unui tînăr cam blazat, cam infatuat, fără prea mari virtuţi intelectuale şi pentru care dragostea e o simplă satisfacere a instinctului sexual în parte, eforturile actorului au dat roade Ceea ce i-a lipsit personajului a fost energia naturală, vitală; el a dat impresia că Booze suferă teribil de pe urma ratării sale, purtînd în el o tristă oboseală, impresie pe care textul o contrazice în peisajul uman şi social al piesei, soţii Chisholm au găsit o inter- pretare corectă în Ion Pascu şi Dina Mihalcea (mi se pare mai izbutită cu nuanţa uşor comic-ridicolă pe care i-a dat-o d-nei Chisholm şi Graţiela Albini) ; vajnicul luptător Jason Maple şi-a concretizat ridicolul onorabil în inter- pretarea lui Titu Vedea; tînărul tovarăş de luptă al lui Duke Mantee a fost jucat de Traian Stănescu, alt debutant în Bucureşti, după o carieră promi- ţătoare la Piatra-Neamţ Alţi interpreţi au adus o contribuţie merituoasă la realizarea unui spectacol condus cu mînă fermă în ceea ce priveşte desfă- şurarea acţiunii exterioare, de către regizoarea Geta Vlad, dar cu mai puţină fermitate în ceea ce priveşte limpezirea sensurilor, după cum se vede şi din amputarea — nejustificată — a începutului piesei, în care dialogul celor doi muncitori de la telegraf preciza într-un mod revelator ambianţa socială, politică, istorică a dramei * * * Dacă micul han al familiei Maple din Pâdurea impietritâ încerca să creeze o imagine sintetică a Americii anilor '30, barul lui Nick de pe malul Ocea- nului, din San Francisco, în care Saroyan îşi adună eroii din Clipe de viaţă, pare să fie, dimpotrivă, un loc izolat de zbuciumul vieţii, o oază de linişte şi omenie în deşertul sălbatic şi ameninţător de dincolo de zidurile lui Aşa să fie oare ? Pe William Saroyan, spectatorii 1-au cunoscut ca dramaturg de puţin timp, mai întîi prin fugara trecere pe scenele noastre a scurtei drame Hei, oameni buni!, prezentată în cadrul concursului tinerilor actori de către teatrele din Constanţa şi Tîrgu Mureş, iar apoi prin luminosul poem dramatic Inima mea e pe înâlţimi, prezentat de Teatrul „Lucia Sturdza Bulandra" De curînd, proza lui Saroyan şi-a dezvăluit cititorilor noştri comorile adînci de poezie şi sensibilitate, odată cu apariţia în limba romînă a culegerii de povestiri, Unu, doi, trageţi uşa dupâ voi Cînd 1-a descoperit The Group Theatre, în 1939, Saroyan era un prozator cunoscut, şi de atunci activitatea sa de dramaturg a continuat bogata sa 21 www cimec roactivitate creatoare din domeniul prozei S-ar părea chiar că piesele lui Saroyan nu reprezintă decît un alt mod de manifestare a stilului profund original al povestitorului, dînd impresia aceleiaşi neglijenţe în ceea ce priveşte regu- lile clasice ale compoziţiei, apărînd adesea ca nişte improvizaţii, nişte varia- ţiuni pe aceeaşi temă Dincolo de particularităţile de construcţie dramatică ale teatrului lui Saroyan, pe care numai o gîndire închistată în prejudecăţi îl poate consi- dera nescenic — aşa cum teatrul lui Cehov a fost considerat la început nescenic de către amatorii de intrigă bine ticluită şi de lovituri tari —, afinităţile acestuia cu proza scriitorului sînt evidente, îndeosebi în ceea ce priveşte conţinutul, tendinţa generală, aria tematică Lumea pieselor lul Saroyan, ca şi aceea a povestirilor sale, este lumea oamenilor simpli, în care scriitorul a găsit întotdeauna zăcăminte bogate de frumuseţe şi bunătate, de încredere şi optimism Trista experienţă de viaţă a copilului de emigranţi armeni săraci, nevoit să-şi cîştige viaţa de mic, ca vînzător de ziare, liftier, hamal sau lucrător în tot felul de alte meserii, i-a adus scriitorului un ine- puizabil bagaj de impresii şi cunoştinţe, pe care-1 regăsim transfigurat, în opera lui, în mii de fateţe Notaţia aparent banală a faptului cotidian ascunde de cele mai multe ori profunde şi neaşteptate sensuri poetice Fără a avea un sistem de gîndire teoretic închegat şi fără a încerca tablouri larg gene- ralizatoare, Saroyan încheagă în opera sa imaginea unei societăţi clădite pe inegalitate socială, generatoare de mizerie şi suferinţă, dar în care frumuseţea şi nobleţea sufletească a omului constituie o veşnică sursă de bucurie rege- neratoare în prefaţa la piesa Don't Go Away Mad, scrisă în 1949, scriitorul însuşi şi-a expus crezul, care ar putea sluji drept motto întregului său teatru: „Deasupra ignoranţei şi disperării, deasupra sărăciei şi durerii înfloresc tot- deauna inteligenţa şi graţia, spiritul şi resemnarea, puritatea şi integritatea morală" Aceasta este, de altfel, şi ideea piesei Clipe de viaţă, distinsă în anul 1939 cu premiul Pulitzer, pe care scriitorul 1-a refuzat din demnitate, şi cu premiul Asociaţiei criticilor dramatici Merită a fi menţionat şi faptul că, dintre dramaturgii care şi-au început cariera între cele două războaie mondiale, sub semnul mişcării teatrului realist, de critică socială, Saroyan n-a abdicat de la poziţiile lui nici mai tîrziu Mărturie stau piesele sale scrise după război, dintre care The Cave Dwellers (1957) se înscrie pe aceeaşi linie realistă, de dragoste pentru oameni şi optimism încrezător Caracteristică pentru creaţia dramatică a lui Saroyan, Cîipe de viaţâ aduce în scenă o umanitate pestriţă, de provenienţă naţională şi socială ete- roclită, prin mijlocirea căreia se recompune treptat, aparent spontan, tabloul unei societăţi în mişcare Localul lui Nick, italianul cu inima fierbinte, atrage prin atmosfera sa de înţelegere şi încredere, tot felul de oameni, mînaţi aici de dorinţa de a găsi un liman, un adăpost, un rost îl găsim aici pe Arabul „sărman şi ars de dor" plecat de mulţi, mulţi ani din „ţara veche", pentru a-şi găsi un rost în „ţara nouă", unde constată însă că nu e „nici o temelie, pe toată linia", pentru că aşa cum spune Saroyan într-o povestire, „sărăcia e aceeaşi, înorice ţară şi în orice limbă",pe vînzătorul de ziare venit din Grecia, pe tînărul sirian tenace, căruia victoria asupra îndărătnicei maşini de bile îi întăreşte încrederea în steaua lui norocoasă, în „ţara tuturor posibilităţilor" ; pe Dudley R Bostwick, micul funcţionar ridicol şi înduioşător în dragostea sa pentru candida infirmieră Elsie Mandelspiegel îl găsim pe Harry, artistul autodidact, cu capul plin de idei grozave, care ar putea ajuta omenirii să fie mai fericită, pe negrul Wesley, artist autentic, muritor de foame, căruia inima generoasă a^ lui Nick îi ghiceşte drama sub pojghiţa subţiată a rezistenţei demne O găsim pe Kitty Duval, femeia obligată de mizerie să se vîndă, dar care a păstrat în adîncurile ei un fond de puritate neîntinată şi o disponibilitate spre yisare, care o ajută să străbată fără să se murdărească mocirla realităţii; pe Tom, găliganul cu suf let de copil, înzestrat cu mari resurse de deyotament Şi îl găsim pe Joe, omul cu venituri materiale inepuizabile dobîndite pe^ căi destul de obscure, după propria lui mărturisire, dar capabil, după o viaţă de eforturi, să trăiască urmînd o concepţie proprie, corespun- zătoare de altfel gîndirii lui Saroyan, după care idealul ar fi „să nu prici- nuieşti nimănui nici un rău" Joe e un martor pasionat şi, uneori, un parti- 22 www cimec rocipant activ la viaţa din localul lui Nick, un observator atent şi, ceea ce iarăşi e specific lui Saroyan, un căutător de frumos „îmi place să învăţ, să studiez tot felul de lucruri Şi cînd învăţînd, descopăr frumuseţe într-o fiinţă sau un lucru care ar trebui, după toate regulile, să exprime doar urîţenie sau moarte, atunci îmi dau seama cît de plină de frumuseţe e viaţa Şi asta e bine de ştiut" Constatare care nu se limitează la o simplă enunţare, ci care devine un resort de acţiune Căci Joe, pentru a-i da frumuseţii un cîmp prielnic de manifestare, intervine în viaţa lui Kitty Duval şi a lui Tom, aju- tîndu-i să-şi întemeieze un rost; şi tot în numele frumuseţii şi al demnităţii umane încearcă — cît de ridicol şi tragic totodată, în zădărnicia acestui gest, ecou întîrziat al unchiului Vania — să-1 ucidă pe Blick >o o "> o TJ O Q D Fory Etterle (Kit Carion) ţi Dorin Dron (Harry) Gina Patrichi (Kitfv Duval) şi Petre Gheorghio (Nick) www cimec roPrezent permanent în scenă, fără a monopoliza atenţia spectatorilor şi folosind-o numai atît cît funcţia dramatică şi ideologică a personajului o cerea, Liviu Ciulei a realizat un Joe lucid şi sensibil, un gînditor profund şi un obser- vator pătrunzător al oamenilor, plin de dragoste pentru frumuseţea pe care o descoperă în ei, gata să le sară în ajutor, greoi şi stîngaci în acţiunile sale şi chiar cu unele trăsături mai puţin limpezi Ciulei a izbutit, printr-o trăire şi gîndire intensă, să salveze personajul de la monotonie — trei sfer- turi din spectacol, acesta stă pe un scaun la masă — exprimîndu-i dinamica interioară, beţia lucidă (fără exagerări exterioare), ritmul interior ascendent De o expresivitate şi o putere de emoţionare rar întîlnite, Gina Patrichi reali- zează o Kitty Duval complexă, în care puritatea fetiţei de odinioară luminează învelişul aspru al femeii de stradă, în care graţia inefabilă se îmbină cu gro- solănia împrumutată, candoarea, cu experienţa De la uimirea pe care i-o provoacă întîlnirea cu Joe şi Tom, care o ajută să-şi redescopere resursele de puritate şi de poezie, Kitty parcurge un drum sinuos, pe care Gina Patrichi îl exprimă cu o mare putere de sugestie şi cu o mare mobilitate sufletească O privire pe sub gene, un gest, un zîmbet timid marchează sensibil modi- ficări ale stării lăuntrice a eroinei, care trece, sub ochii noştri, printr-o adevăratâ metamorfoză, în clipa cînd, în camera în care îşi plîngea visurile de fetiţă, i se anunţă clientul zgomotos Iar in scena dansului, în care, sub privirea necruţătoare a lui Blick, Kitty încearcă să schiţeze, stîngaci şi greoi, nişte paşi de dans, mişcările chinuite, rupte, zîmbetul înlăcrimat, crispat şi gesturile frînte ale actriţei sînt de o elocvenţă sfîşietoare Accentuînd infantilismul personajului prin elemente exterioare, Sandu Sticlaru a izbutit numai pe jumătate încercarea de a crea un Tom autentic Mai aproape de personaj prin datele fizice, Dan Damian n-a pătruns încă pînă la lumea interioară, de inocenţă şi devotament pasionat, a acestuia Insuşindu-şi organic limbajul italienizat al lui Nick (poate cam exagerat în acest sens), Petre Gheorghiu n-a cedat decît într-o mică măsură ispitei pitorescului, obţinînd deplin succes în compoziţia caracterului şi temperamen- tului acestuia, impetuos şi de o generozitate cuceritoate, contribuind prin pre- zenţa sa la realizarea atmosferei scenice generale Fermecător în dezinvoltura cu care povesteşte cele mai neverosimile bazaconii, Kit Carson a găsit un interpret inteligent, spiritual în Fory Etterle, a cărui alură de încercat cavaler din Vestul sălbatic a dat o aură romantică unicului gest autentic eroic al personajului însărcinat de Saroyan cu mi- siunea justiţiară Sprinten şi surprinzător în executarea numerelor de dans ale lui Harry, Dorin Dron s-a oprit, cred, la jumătatea drumului în realizarea acestui per- sonaj interesant, văduvind pantomimele şi unele numere coregrafice de sensul tragic pe care textul îl sugerează Desigur, Harry e un diletant, dar ideile de extremă actualitate pe care el vrea să le exprime artistic, precum şi pasiunea care-1 animă, ating uneori o intensitate care impresionează şi care a lipsit din jocul actorului Peisajul uman şi social al piesei a fost completat în spectacol de o echipă valoroasă de interpreţi, care au conturat pregnant individualităţile diverse ale lui Saroyan: Mircea Albulescu a realizat robust şi convingător figura docherului Mc Carthy, Dumitru Furdui a stîrnit amuzament în inter- pretarea colorată, dar măsurată, a lui Dudley Bostwick, Dumitru Onofrei, deşi n-a ajuns la profunzimea necesară, a schiţat corect chipul Arabului, Aurelia Sorescu, în micul portret-bijuterie al Elsiei, Ana Negreanu, Mimi Enăceanu, Ioana Cocea aducînd prezenţe scenice active, ca şi Gh Oprina, convingător în rolul naivului poliţist dezorientat Krupp Cam descoperit în aspectul său odios, Nicolae Mavrodin în rolul lui Blick Spectacol de o înaltă ţinută artistică, Clipe de viaţă dovedeşte vitali- tatea realismului, cucerind adeziunea spectatorilor prin puterea sa de comunicare a unui crez umanist în ciuda unui sentimentalism cam dulceag, care stră- bate uneori prin text, şi a unor pasaje mai puţin limpezi în semnificaţiile lor, piesa lui Saroyan răsună de pe scena Teatrului „Lucia Sturdza Bulandra" ca mesajul poetic al unei lumi copleşite de tristeţe, prin care răzbate încre- derea optimistă în frumuseţea şi demnitatea omului Margareta Bărbuţă www cimec ro